kardosdrur/scandi-wiki huggingface dataset:
Marian Suski

Marian Franciszek Suski (født 2. november 1905 i Kielce, død 25. december 1993 i Warszawa) var en polsk fægter, som deltog i de to olympiske lege i 1930'erne.

Fægtekarriere 
Suski dyrkede først og fremmest sabelfægtning, og det var i denne disciplin, han deltog i OL 1932 i Los Angeles. Han var med på det polske hold i sabelholdturneringen, hvor der ved disse lege kun var seks deltagere. Polen gik let videre fra sin indledende pulje og var dermed direkte i finalen. Her blev det til klare nederlag til guldvinderne fra Ungarn og sølvvinderne fra Italien, men bronzen blev genvundet efter uafgjort mod USA (men med flest træffere i den indbyrdes kamp). Denne gang bestod det polske hold foruden Suski af Adam Papée, Władysław Segda, Władysław Dobrowolski, Tadeusz Friedrich og Leszek Lubicz-Nycz.

Han var også med ved OL 1936 i Berlin, igen som en del af sabelholdet, der denne gang måtte nøjes med fjerdepladsen. Derudover var han med til at vinde bronze ved det uofficielle VM i 1934, og i 1950 vandt han det polske sabelmesterskab.

Suskis nevø, Leszek Suski, var ligeledes fægter og deltog i OL 1952 i Helsinki.

Øvrige karriere 
Suski gik 1924-1927 på officeringeniørskolen i Warszawa og kom derpå ind i radiotelegrafregimentet. Han studerede også i en periode på ingeniørskole i Paris, inden han tilbage i Polen kom til at arbejde i med forskning i elektronisk kommunikation. I 1938 fik han eksamen fra Warszawas tekniske universitet.

Under anden verdenskrig var han leder af kommunikationscenteret i forsvaret af Warszawa i 1939. Efter Polens overgivelse blev han interneret i krigsfangelejr i Murnau am Staffelsee. Her lykkedes det ham at samle komponenter til at bygge en simpel radiomodtager, der gjorde det muligt for fangerne at kommunikere. Efter krigen kom han til at undervise på universitetet for kommunikationsteknologi.

I 1968 støttede han studenterdemonstrationerne, og som følge af sine politiske holdninger blev han først udnævnt til professor i 1974. I 1980'erne var han en del af Solidarność-bevægelsen helt fra begyndelsen.

Efter hans død blev en bygning på instituttet for telekommunikation og akustik på hans universitet opkaldt efter ham.

Referencer

Eksterne henvisninger 

Fægtere fra Polen
Deltagere for Polen ved sommer-OL 1932
Deltagere for Polen ved sommer-OL 1936
Olympiske bronzemedaljevindere fra Polen
Ingeniører fra Polen
Polakker i 2. verdenskrig
Skive Ådal Bro

Skive Ådal Bro er en del af omfartsvejen (Ringvej Syd) omkring Skive. Broen indgår som en del af Primærrute 26.

Historie 

Den 30. oktober 1996 klippede Skives borgmester, Jonna Stavnsbjerg, snoren og åbnede dermed den sidste, vestlige strækning af en ny forbindelsesvej for Primærrute 26 syd om Skive. Midt- og øststrækningen var taget i brug tidligere. På indvielsestidspunktet var broen Danmarks længste dalbro.

Referencer 

Vejbroer i Danmark
Ådal Bro
Etableret i 1996
Ådal Bro
Den Blinde Vinkel

Den Blinde Vinkel er et knapt 30 minutter langt tv-talkshow med Lasse Rimmer som vært, der blev sendt første gang sent fredag aften på TV 2 i foråret 2011.

Værten og fire gæster diskuterer på humoristisk og underholdende vis tre til fem nyhedshistorier fundet i massemedier i løbet af ugen, der er gået forud for programmet. Nogle af gæsterne medvirker i flere udsendelser, og flere af dem har en baggrund som stand-up-komikere.

Den Blinde Vinkel sendes direkte eller produceres live-on-tape samme aften foran et levende publikum, som programmet deler med Live fra Bremen, der i øvrigt produceres af samme produktionsselskab, Douglas Entertainment, ejet af komiker og tv-vært Casper Christensen.

Deltagere

Tilbagevendende deltagere 

 Carsten Bang
 Katrine Hertz Mortensen
 Huxi Bach
 Jacob Wilson
 Casper Christensen
 Jesper Juhl
 Sara Bro
 Tobias Dybvad
 Christian Fuhlendorff
 Brian Mørk
 Uffe Holm
 Nikolaj Steen
 Martin Høgsted

Øvrige deltagere 

 Ricco Wichmann
 Andrea Elisabeth Rudolph
 Morten Resen
 Anders Breinholt
 Lisbeth Østergaard
 Timm Vladimir
 Michael Schøt
 Mads Vangsø
 Simon Jul
 Lars Hjortshøj
 Rasmus Botoft
 Frank Hvam
 Thomas Hartmann

Eksterne henvisninger 
 Den Blinde Vinkel på omtv2.dk
 

Tv-programmer fra TV 2 Danmark
Talkshow fra Danmark
Humorprogrammer fra Danmark
Danske tv-serier fra 2010'erne
Retning af toiletpapir

Der er to valgmuligheder, når det gælder toiletpapirets retning ved brug af en toiletpapirsholder med en horisontal akse parallel med væggen: toiletpapirets frie ende kan enten hænge udad eller indad. Ifølge tegningen til patentansøgningen for toiletrullen skal papiret hænge udad.

Selvom emnet er banalt, har folk ofte stærke holdninger angående sagen. Brevkasseredaktør Ann Landers udtalte, at sagen var den mest kontroversielle problemstilling i sin klummes historie. Forkæmpere for hvert standpunkt fremhæver fordele rækkende fra æstetik, gæstfrihed og renlighed til papirbevarelse og bekvemmeligheden ved at afrykke de enkelte blade. Berømtheder og eksperter findes i begge lejre. Årsagerne til personers valg af toiletpapirets retning er blevet analyseret i flere studier med teorier om alder, køn, socioøkonomisk status og politisk overbevisning. Det er også blevet foreslået, at en præference for indad måske er sammenfaldende med ejerskab af en autocamper eller en kat.

Valget er i store træk et spørgsmål om personlig præference bestemt af vane. I undersøgelser af amerikanske forbrugere og af bad- og køkkenspecialister foretrak 60–70% af de adspurgte udad.

En afstemning på YouGov viste, at danskerne vil have, at papiret skal hænge udad - og ISS har bøjet sig for resultatet.

Kilder/referencer

Eksterne henvisninger 
 Cliff Kuang: 06.27.11, fastcodesign.com: Infographic Of The Day: The Great Toilet Paper Debate
 January 7, 2000, marketlaunchers.com: The Patented Tilt-A-Roll Toilet Paper Dispenser
 

Toilet
Socialpsykologi
Gerhard Richter

Gerhard Richter (født 9. februar 1932 i Dresden) er en tysk maler, billedhugger og fotograf.

Biografi 
Gerhard Richter studerede ved Kunstakademiet i Dresden og Kunstakademiet i Düsseldorf. Han har undervist ved flere kunstskoler og var fra 1971 til 1993 professor ved akademiet i Düsseldorf. Richter flyttet fra Düsseldorf til Köln i begyndelsen af 1980'erne. Gerhard Richter har haft flere store udstillinger i både Europa og USA.

Værker 
Richter er kendt for sine "fotomalerier", særlig landskabsbilleder, og sine abstrakte malerier. Hans værker har en spænding mellem den afbilledede virkelighed og aktualiteten i malerier; processen og materialet. 

I sine fotomalerier begynder han med et fotografi – enten et han selv har taget eller et han har fundet – som han projicerer på et lærred og tegner efter det. Han benytter så de samme farver som i fotografiet og maler over det. Et af hans kendetegn er en sløret overflade, som giver billedet et fotografisk udtryk og samtidig fungerer som et bevis på malerens handlinger.

Genre 
Sammen med Sigmar Polke og Konrad Lueg arbejdede han inden for genren kapitalistisk realisme·
, som i begyndelsen af 1960erne voksede frem i Düsseldorf.

Gerhard Richter blev tildelt Wolfprisen i 1995.

Referencer

Eksterne henvisninger 
 Officiel hjemmeside
 

Kunstnere fra Tyskland
Billedkunstnere
Medlemmer af Kungliga Akademien för de fria konsterna
Personer fra Dresden
Tyskere i 1900-tallet
Tyskere i 2000-tallet
Kunstakademiet i Düsseldorf

Kunstakademiet i Düsseldorf (tysk: Kunstakademie Düsseldorf) er et traditionsrigt kunstakademi i Düsseldorf, hovedstaden i den tyske delstat Nordrhein-Westfalen. Det blev grundlagt i 1773 som kurfyrstelig-pfalzisk akademi for maler-, billedhugger- og bygningskunst. Efter at det kurfyrstelige billedgalleri var blevet sendt til München under Napoleonskrigene, besluttede den preussiske regering i 1819 at genåbne akademiet som kongelig preussisk kunstakademi. Den første direktør var Peter von Cornelius. Under Wilhelm von Schadow udviklede akademiet sig til et af de mest anerkendte kunstakademier i Europa og gav navn til Düsseldorf-skolen inden for malerkunsten. En række kunstnere fra Skandinavien, Rusland og USA har studeret ved Kunstakademie Düsseldorf.

Litteratur 
 Rudolf Wiegmann: Die Königliche Kunst-Akademie zu Düsseldorf. Ihre Geschichte, Einrichtung und Wirksamkeit und die Düsseldorfer Künstler. Düsseldorf 1856.

Eksterne henvisninger 
 Officiel hjemmeside

Universiteter i Tyskland
Düsseldorf
Etableret i 1773
Staffeli (udstyr)

Staffeli er en fritstående konstruktion, der primært er tænkt som støtte for kunstmaleres lærred, mens der arbejdes med det, men som også kan bruges ved fremvisning af billeder. Der findes tunge staffelier beregnet til brug i et atelier og lettere, sammenfoldelige udgaver, der kan transporteres, når der skal males andre steder.

Eksterne henvisninger 

Udstyr
Maleri
Remisen i Viborg

Remisen i Viborg blev tegnet i 1889 af statsbanernes arkitekt Niels Peder Christian Holsøe (1826-1895) og anlægget var færdigopført i 1896. Det er placeret umiddelbart nordvest for Viborg Station og svømmehal. Remisebygningen har været fredet siden 1992. Det Særlige Bygningssyn indstillede den 26. august 2010 til en fredning af drejeskiven, de tilhørende sidespor og nære omgivelser, deriblandt sidebygningerne i øst. Banedanmark betegner remisen som den bedst bevarede i Danmark. I slutningen af marts 2011 blev bygningstilsynets indstilling fulgt.

Værkstedsbygningen er en rundremise, bygget i røde teglsten og havde oprindeligt skifertag. I dag er taget beklædt med tagpap. Indvendig er der 15 spor til togmateriel, og hvert spor har adgang til den udvendige drejeskive via rundbuede dobbeltporte. Drejeskiven har adgang til stationens sporanlæg, men forbindelsessporet er ikke en del af Kulturarvsstyrelsens fredning fra 2011 efter indsigelser fra Banedanmark i et høringssvar.

Drejeskiven 

Drejeskiven er en såkaldt kongestolsdrejeskive på 17 meter. "Kongestol" er den første type konstruktion af drejeskiver. Drejeskiven (broen) med lokomotivet bæres som en svingbro af fire store hjul, som kører på kranskinner langs den ydre kant på drejeskiven. Lokomotiver, der skal "drejes", skal stå så drejskivebroen er i balance. Oprindeligt blev skiven betjent med håndkraft når de over 50 ton tunge lokomotiver skulle fordeles mellem stamsporet og de 15 remisespor. Senere blev der installeret en motor fra Thomas B. Thriges fabrikker, og drejeskiven er i dag fuldt funktionsdygtig.

Anvendelse 
Banedanmark ejer bygningerne og området, men har planer om at sælge da de ikke længere benytter remisen i væsentlig grad. Mariager-Handest Veteranjernbane har fra omkring 1980 benyttet remisen til renovering og vinterophold for foreningens lokomotiver og andet materiel. Det er her at lokomotivet "HV 3" fra 1928 blev totalrenoveret og gjort køreklar. I øjeblikket er blandt andet "SB 1", der kørte på Skagensbanen fra 1924 til 1955, placeret på værkstedet i Viborg.

I 2011 diskuteres det hvordan remisebygningerne kan anvendes fremover, når Viborg Kommune overtager området efter Banedanmark som del af byudviklingsprojektet Viborg Baneby. Der har være forslag om at etablere "Viborg Iværksætter- & Erhvervshus", ligesom der har været regnet på hvad det vil koste at flytte spillestedet Paletten til bygningerne. Sidstnævnte vil ifølge rådgivningsfirmaet COWI koste 55.5 millioner kroner.

Eksterne henvisninger 

 Sagsbeskrivelse hos Kulturarvsstyrelsen

Referencer 

Bygninger, konstruktioner og anlæg i Viborg
Fredede bygninger, konstruktioner og anlæg i Viborg Kommune
Jernbaneanlæg
Etableret i 1896
Fredede jernbanestationer i Danmark
Transport i Viborg
Generalisering

Generalisering er det fænomen, at man udtaler om alle personer, emner eller objekter ud fra enkelttilfælde eller begrænsede iagttagelser. Derved bliver en generalisering ofte usand. 

Generalisering optræder f.eks., når en person udtaler sig om alle arbejdsløse og siger: "Alle arbejdsløse er dovne". I virkeligheden har personen måske kun mødt tre dovne arbejdsløse, og ud fra denne begrænsede erfaring drager vedkommende - ved hjælp af generalisering - den konklusion, at alle arbejdsløse er dovne.

Ord og vendinger
Tænkning
Chile ved sommer-OL 1928

Chile deltager i Sommer-OL 1928. 38 sportsudøvere fra Chile deltog i seks sportsgrene under Sommer-OL 1928 i Amsterdam. Chile kom på en delt 30. plads med en sølvmedalje.

Medaljer

Medaljevindere

Kilder

Links 
 http://www.aafla.org/5va/reports_frmst.htm 
 den internationale olympiske komites database for resultater under OL 

Lande ved sommer-OL 1928
1928
Cuba ved sommer-OL 1928

Cuba deltager i Sommer-OL 1928. En sportsudøver fra Cuba deltog under Sommer-OL 1928 i Amsterdam, men vandt ikke nogen medaljer.

Medaljer

Kilder 
 officiel OL rapport 

Lande ved sommer-OL 1928
1928
Estland ved sommer-OL 1928

Estland deltager i Sommer-OL 1928. 20 sportsudøvere fra Estland deltog i fem sportsgrene, brydning, boksning, sejlsport, atletik og vægtløftning under Sommer-OL 1928 i Amsterdam. Estland kom på en 16. plads med to guld-, en sølv og to bronzemedaljer. Atletikudøveren Gustav Kalkun var Estlands flagbærer under åbningsceremonien.

Medaljer

Medaljevindere

Kilder 
 http://www.aafla.org/5va/reports_frmst.htm 
 http://www.olympic.org/athletes

Lande ved sommer-OL 1928
1928
OL 1928
Filippinerne ved sommer-OL 1928

Filippinerne deltager i Sommer-OL 1928. Fire sportsudøvere fra Filippinerne, alle mænd, deltog i to sportsgrene, atletik og svømning, under Sommer-OL 1928 i Amsterdam. Filippinerne kom på en 32. plads med en bronzemedalje.

Medaljer

Medaljevindere

Kilder 
 http://www.aafla.org/5va/reports_frmst.htm 
 http://www.olympic.org/athletes 

Lande ved sommer-OL 1928
Filippinerne ved sommer-OL
Bodil Cath

Bodil Cath (Bodil Cathrine Nissen Hansen) (født 8. februar 1945) i Stevning på Als, er en dansk tidligere hofreporter fra dagbladet B.T.

Hun har som forfatter udgivet bøgerne Samtale med Regentparret (1992) og The European Royal Families (1993) samt erindringsbogen Mit liv som Cath (2008). 

Bodil Cath giver i dag foredrag.

Journalister ved BT
Personer fra Als
Todd Bjorkstrand

Todd Bjorkstrand (født 14. oktober 1962 i Minneapolis) er en amerikansk ishockeytræner for Stavanger Oilers i Norge siden 2018. Todd Bjorkstrand har været træner for Graz 99ers fra 2016 til 2017, som spiller i den bedste østrigske liga. Todd Bjorkstrand har været tilknyttet Herning Blue Fox i den danske Superisligaen, først i 14 sæsoner som spiller og derefter 10 sæsoner som træner.

Karriere 
Todd Bjorkstrand indledte sin ishockeykarriere under studiet på University of Maine i 1980. Derefter spillede han i forskellige klubber i den amerikanske IHL-liga.

Bjorkstrand kom til Herning Blue Fox i 1988 på en 1-årig kontrakt, men valgte at forlænge og har som spiller vundet 7 DM guld- , 3 sølv- samt 3 bronzemedaljer. 
I denne periode mødte Todd Bjorkstrand også sin danske kone, sammen har de sønnerne Patrick Bjorkstrand og Oliver Bjorkstrand, som begge tidligere har spillet i Herning. Fra 2002 har han helliget sig trænerposten, hvilket kastede 6 guld-, 1 sølv og 2 bronzemedaljer af sig.

Efter kontraktudløbet i 2014 valgte Todd Bjorkstrand at prøve noget nyt og blev cheftræner i østrigske Graz 99ers.

Fra 2010-12 var Todd Bjorkstrand også dansk U20-landstræner. I 2011 førte han U20 til oprykning til den øverste division for U20-landshold. Året efter stod han igen bag bænken da U20-landsholdet rykkede ned fra den øverste division efter syv nederlag i syv kampe.

Rekorder og hæder 
 1985 Rookie of the year' i Pinebridge Bucks.
 2001 Rundede mål nummer 600 i den danske superisliga
 1988-2001 Fjerde titel som Årets spiller
 1988-2003 Flest scorede point i den danske liga: 1.199

Eksterne links 
 Blue Fox – Officiel hjemmeside for Herning Bluefox
 

Superisliga-spillere fra Herning Blue Fox
Ishockeytrænere fra USA
Ishockeyspillere fra USA
Christian Albrecht Lerche (politiker)

Christian Albrecht lensgreve Lerche (3. april 1830 i København – 10. april 1885 sammesteds) var en dansk godsejer og politiker.

Karriere 
Han var søn af Christian Albrecht greve Lerche (1791-1830) og Georgine Flemmine Henriette født Lerche (1804-1837). Faderen døde, inden sønnen var født, og moderen døde, da han var syv år gammel. 1849 blev han student fra Borgerdydskolen på Christianshavn, efterfulgte 1852 sin farfader Christian Cornelius Lerche som lensgreve til grevskabet Lerchenborg og til Aggersvold (1865; ejedes af enken frem til 1898), tilkøbte Stokkebjergskov, blev 1854 kammerherre, 1867 Ridder af Dannebrog, 1869 Kommandør af 2. grad og 1871 af 1. grad, 1880 Dannebrogsmand.

I 1873 rettedes der indtrængende opfordringer til ham om at stille sig til Folketinget imod Christopher Krabbe, og det så et øjeblik ud til, at han ville bøje sig for pressionen, men da det kom til stykket, var han dog ikke til at rokke, hvad man dengang meget beklagede, fordi man troede, at Lerche som anset godsejer ville have haft bedre chancer end nogen anden. Senere tog han dog imod opfordringen om at gå ind i politik. Han var medlem af Landstinget for Højre 1880-82, hvor han efterfulgte den afdøde C.A. Fonnesbech.

Lerche var desuden repræsentant i Nationalbanken, medlem af bestyrelsen for Kysthospitalet på Refsnæs og formand i bestyrelsen for Dannebrogsmændenes Forening.

Ægteskab og børn 
Lerche blev gift 23. november 1855 med Cornelia Emma Sophie Louise Tillisch (1. juli 1837 i Aabenraa – 7. juni 1904 på Sølyst ved Jyderup), datter af kammerherre Christian Tillisch.

Børn:
 Agnes Henriette Flemmine Emma Lerche (9. februar 1857 – ), i Vallø.
 Henny Louise Vilhelmine Lerche (14. september 1858 -), i Vallø.
 Elisabeth Sophia Anna Lerche (1. juni 1861 – ), i Vallø.
 Christian Cornelius Lubbi Lerche (14. juli 1865 – 22. maj 1937)
 Axel Otto Lerche (8. juni 1868 – )
 Cornelia Lerche (11. april 1870 – ), i Vallø.
 Flemming Einar Lerche (5. januar 1872 – 9. april 1911)
 Otto Lerche (19. august 1873 – 4. marts 1953)
 Frederik Lerche (1876 – )

Kilder 
 Danmarks Adels Aarbog 1934, s. 80.
 Dansk Adelskalender, 1878.

Eksterne henvisninger 

Lensgrever fra Danmark
Godsejere fra Danmark
Personer fra København
Folketingskandidater for Højre (1848–1866)
Landstingsmedlemmer fra Højre (1881-1915)
Kommandører af 1. grad af Dannebrog
Christian Albrecht 2
Landstingsmedlemmer i 1880'erne
Foreningsformænd fra Danmark
Kammerherrer fra Danmark
Studenter fra Københavns Åbne Gymnasium
Natacha Atlas

Natacha Atlas (født 20. marts 1964 i Bruxelles) er en belgisk musiker, der forbinder arabiske og afrikanske elementer med moderne elektronisk musik. Hendes familie har rødder i Egypten, Palæstina og Storbritannien, og gennem det meste af sit liv har hun rejst omkring i verden med udgangspunkt i sine skiftende hjem i Bruxelles, Grækenland, Egypten og Storbritannien. De mange forskellige kulturer har i høj grad påvirket hende og hendes musik.

Ved siden af sine soloprojekter er Natacha Atlas sangerinde i gruppen Transglobal Underground. Hun arbejder desuden sammen med bl.a. Sinead O'Connor, Jean Michel Jarre, Nitin Sawhney, Peter Maffay, Peter Gabriel, Nigel Kennedy, Mick Karn, Sarah Brightman, Indigo Girls, Jah Wobble, Jaz Coleman, Yasmin Levy og Franco Battiato.

Diskografi 
Diaspora (1995)
Halim (1997)
Gedida (1998)
Ayeshteni (2001)
Foretold in the Language of Dreams (2002, med Marc Eagleton Project)
Something Dangerous (2003)
The Best of Natacha Atlas (2005)
Mish Maoul (2006)
Ana Hina (2008)
Mounqaliba (2010)

Weblinks 

 
 Natacha Atlas på culturebase.net  

Musikere fra Belgien
Briançon

Briançon er en købstad i regionen Provence-Alpes-Côte d'Azur i Frankrig. Byen er med sine 1.326 m.o.h. den højest beliggende købstad i Frankrig og er næsthøjest beliggende i Europa, kun overgået af Davos i Schweiz. Briançon ligger i de franske alper tæt på grænsen til Italien. Briançon ligger i Guisiane-dalen. Nordøst for byen udspringer floden Durance.

Historie 
Briançon ligger tæt på alpepasset Col de Montgenèvre, der allerede i romertiden var en vigtig trafikåre gennem Alperne op til den schweiziske del af Rhônedalen.

I 1692 ødelagde en storbrand store dele af byen, den del der i dag kendes som den gamle bydel. Men på grund af byens strategisk vigtige placering blev den hurtigt genopført af den berømte fæstningsbygmester Vauban, nu som en velbefæstet borg. Fæstningen modstod i 1815 et angreb fra de østrigske tropper, og i 1940 modstod den et angreb fra Italien.

Geografi 
I Briançon mødes landevejene fra Gap og Grenoble med vejen fra Torino.Floden Guisane løber ud i Durance i Briançon. Byen har ofte været start- eller målby i Tour de France.I byens vestlige udkant ligger svævebanen Prorel Cable Car, som både sommer og vinter tager turister en tur op til Mont Prorel.

Galleri

Kildehenvisninger 
 Billeder  (italiensk)
 Briancon, Stadt in den Bergen  (tysk)

Eksterne henvisninger 

Byer i Hautes-Alpes
Tour de France-byer
A.C. Andersen

A.C. Andersen (Anders Christian Andersen) er navnet på flere personer:

 A.C. Andersen (landstingsmedlem) (1810-1882) – proprietær, medlem af Landstinget
 A.C. Andersen (præst) (1869-1954) – præst og forfatter
 A.C. Andersen (forfatter) (1874-1928) – forfatter
 A.C. Andersen (apoteker) (1875-1955) – apoteker
 Anders C.M. Andersen (1875-1961) – ingeniør
 A.C. Andersen (kemiker) (1882-1970) – kemiingeniør og laboratorieforstander
 A.C. Andersen (folketingsmedlem) (1912-1990) – gårdejer, medlem af Folketinget

Se også 
 Anders Andersen (flertydig)
A.C. Andersen (landstingsmedlem)

Anders Christian Andersen (24. december 1810 på Juulskov – 22. december 1882 i København) var en dansk proprietær og politiker.

Biografi 
A.C. Andersen var søn af forpagter på Juulskov, Tranekær og Korsebølle, senere proprietær på Søvertorp på Langeland Peter Andersen (1774-1852) og Maren Jensdatter Lundsgaard (1778-1841). Han var først forpagter på Egeløkke, men overtog kort før faderens død Søvertorp (1851).

1865 var han medstifter af Oktoberforeningen. Han blev indvalgt i Landstinget 1866 og sad på tinge til sin død i 1882. Han støttede Højre og Estrup-regeringen. Han var en temmelig anonym skikkelse i politik, tog sjældent ordet, men var en udmærket taler, når det skete.

I sin biografi skrev partifællen Henrik Wulff bl.a.: "Andersen er en jævnt begavet Mand med et sundt og praktisk Blik paa Forholdene. og det var uden Tvivl meget Uretfærdigt, da Carl Ploug i en vred Stund for flere Aar tilbage med sin rige Opfindsomhed brugte Betegnelsen „Søvertorpere” om de Landstingsmænd, med hvem han da var uenig, og hvis Evner han vilde nedsætte. Andersen er for god en Mand til at bruges som Type paa Undermaalere, og nu har Ploug sikkert ogsaa ændret sit Syn paa ham." I Bevingede Ord (2. udgave, 1906), tilskrives udsagnet imidlertid Carl Steen Andersen Bille.

Han blev Ridder af Dannebrog 1874 og etatsråd 1882.

Andersen ægtede 1. august 1832 i Rudkøbing Marie Christine Jacobæus (11. april 1814 i Rudkøbing – 2. juli 1878 på Søvertorp). Parret er begravet på Skrøbelev Kirkegård.

Kilder og eksterne henvisninger 

 Slægtsside
 
 Oscar Arlaud, Bevingede Ord: De i daglig Tale og i Skriftsproget hyppigst anvendte Citater, København: G.E.C. Gad 1906, s. 257. Online hos Google Books

Proprietærer fra Danmark
Riddere af Dannebrog
Landstingsmedlemmer i 1860'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer fra Højre (1881-1915)
Personer fra Fyn
Personer fra Langeland
American Tragedy

American Tragedy er det  amerikanske rap-rockband Hollywood Undead's  andet  studiealbum, der udkom 5. april 2011. 

Album fra 2011